**Uvoz i/ili izvoz supstanci koje oštećuju ozonski omotač i alternativnih supstance**

Uvoz i/ili izvoz supstanci koje oštećuju ozonski omotač i alternativnih supstanci mogu da vrše pravna lica i preduzetnici samo na osnovu dozvole organa uprave (Agencije za zaštitu životne sredine)

**Uslovi:**

Dozvola za uvoz i/ili izvoz supstanci koje oštećuju ozonski omotač i alternativnih supstanci izdaje se na osnovu Zahtjeva pravnog lica ili preduzetnika koji sadrži podatke o:

1) podnosiocu zahtjeva (ime i prezime odnosno naziv, matični broj, adresa, broj telefona/faksa, elektronska pošta)

2) supstanci, odnosno supstancama koje se uvoze/izvoze i to za svaku supstancu pojedinačno:

– naziv supstance (hemijski naziv i trgovačka oznaka);

– tarifna oznaka;

– količina supstance izražena u jedinici mjere;

– naziv države uvoza odnosno izvoza supstance;

– naziv države porijekla supstance;

– proizvođač supstance.

 Uz zahtjev se prilaže sljedeća dokumentacija:

- dokaz o upisu u Centralni registar privrednih subjekata;

– faktura ili profaktura isporučioca;

– obavještenje o graničnom prelazu na kome će se izvršiti uvoz/izvoz;

– obavještenje o namjeni uvoza/izvoza;

– obavještenje o krajnjim korisnicima;

– bezbjedonosni list za supstancu;

– izjava da se skladištenje supstanci vrši u skladu sa bezbjedonosnim listom za datu supstancu;

– dokaz o uplati administrativne takse; i

– druga dokumentacija od značaja za izdavanje dozvole za uvoz/izvoz supstanci koje oštećuju ozonski omotač i alternativnih supstanci.

Za supstance za koje se utvrđuje godišnja kvota za uvoz, uz zahtjev za uvoz prilaže se i Rješenje za određivanje godišnje kvote za uvoz.

**Naknade**

Administrativna taksa -2 €

Broj računa na koji se uplaćuje taksa: 832-31614120-72

Administrativna taksa 40 €  za dozvolu za uvoz supstanci koja oštećuje ozonski omotač

Broj računa na koji se uplaćuje taksa: 832-7075-21

|  |
| --- |
| email za slanje skenirane PDF ili fotografirane JPG dokumentacijeepamontenegro@gmail.com  |

**Nadležno tijelo i relevantni propisi**

Naziv institucije/a Agencija za zaštitu životne sredine

Ulica IV Proleterske 19

Kontakt telefon 020/446-507

epamontenegro@gmail.com

tatjana.djurcevic@epa.org.me

**Legislativa (Zakoni, Pravilnici, Odluke,...)**

Zakon o zaštiti od negativnih uticaja klimatskih promjena (“Sl. list CG”, broj 073/19);

Uredba o supstancama koje oštećuju ozonski omotač i alternativnim supstancama (“Sl list Crne Gore”, br. 079/21);

Pravilnik o bližem načinu i potrebnoj dokumentaciji za izdavanje dozvole za uvoz i/ili izvoz supstanci koje oštećuju ozonski omotač i alternativnih supstanci (“Službeni list Crne Gore”, br. 069/20);

Odluka o kontrolnoj listi za izvoz i uvoz robe (“Sl list Crne Gore”, br. 022/14, 038/15,  029/16, 062/16, 024/17,035/18, 022/19,040/20, 071/21).

**Pravni lijekovi**

Protiv ovog rješenja (dozvole) može se izjaviti žalba Ministarstvu turizma, ekologije, održivog razvoja i razvoja sjevera u roku od 15 dana od dana dostavljanja istog, a preko ovog organa.

26.4.2024.